da da da da sv it tr de da da da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da de da da da da de en da da da es da en da da en da da en da da en da da en da da en da da en da da da da en da da en da da en da da en da da en da da en da da en da da en da da en da da en da da en da en en nl da sv it da de de da sv da da da da da da fi en da da nn en de en fr en de en en en en da en da en en en en es en en es da da en da da
FAQ min.medicin.dk Android - Medicin.dk
World Patient Safety Day 17.9.
Medicin.dk støtter op med film og temamøde
Her kan du finde svar på typiske spørgsmål om medicin.dk's app til borgere "min.medicin.dk" til Android.
Du kan hente min.medicin.dk-appen til iOS i App store (minimum systemkrav er iOS 6.1) og til Android i Google play (minimum systemkrav er Android 2.2).
Hvorfor er appen så længe om at hente data?
Når du henter appen, er den tom. Det betyder, at første gang du åbner den, skal den hente alle data. Da det er store mængder data, der skal hentes, vil det typisk tage 1-5 minutter afhængig af din forbindelses hastighed.
Hvordan opdateres data i appen?
Hver 14. dag - i takt med Lægemiddelstyrelsens "Medicinpriser" - opdateres data i appen. Det sker automatisk. Husk at slå dataroaming fra i udlandet, hvis du ikke ønsker, appen skal opdateres automatisk, mens du er i udlandet.
Indeholder appen det samme som hjemmesiden?
Nej, appen indeholder kun information om medicin og tilskud- og udleveringsbestemmelser.
Tryk på søgeknappen eller bak tilbage til søgeskærmen vha. tilbage-knappen.
Hvilke søgeresultater får jeg?
Når du søger, søger du både i lægemidler og indholdsstoffer. Du får dog kun vist lægemidler i søgeresultatet - og ikke indholdsstoffer. Hvis du fx søger på "par", vil du få vist medicin, hvis indholdsstof, hedder noget med "par" og du vil få vist lægemidler, der hedder noget med "par".
Hvad gør jeg, hvis søgeresultatet vises bagved tastaturet?
Klik på skærmen, så forsvinder tastaturet.
Kan jeg hurtigt scrolle ned i den alfabetiske liste?
Ja, der er en grå knap øverst til højre, når du går ind på siden. Brug den til at scrolle hurtigt ned gennem alfabetet.
Hvordan laver jeg min egen opsætning?
Du går ind på et præparat, trykker på menu-knappen. Så vises "Tilpas min visning". Klik på den og træk emnerne på plads i den rækkefølge, du ønsker. Den visning du vælger, vil blive vist på alle præparater.
Hvordan gemmer jeg mine favoritsider?
Gå ind på det præparat, du ønsker at føje til dine favoritter. Klik på stjernen i øverste højre hjørne, så gemmes den pågældende side som en af dine favoritter.
Hvor finder jeg mine favoritter?
Klik på stjernen i øverste højre hjørne. Har du ikke oprettet nogle favoritter, vil stjernen være mat i stedet for markeret.
Hvad skal stregkode-ikonet bruges til?
Hvis du klikker på stregkode-ikonet, kan du scanne stregkoden på din medicinpakke. Så vil du få vist beskrivelsen af medicinen.
Hvorfor beder appen om tilladelse til at bruge mit kamera?
Det gør den, fordi dit kamera skal bruges, hvis du skal scanne stregkoder.
Kan jeg scanne stregkoder på medicinæsker med appen?
Ja. Klik på stregkode-ikonet i øvre højre hjørne. Hold telefonen/tablettens kamera foran stregkoden i passende afstand, indtil der fremkommer en grøn firkantet ramme og en bip-lyd.
Hvordan kommer jeg tilbage til præparatbeskrivelsen, når jeg har været inde på medicin.dk - borger?
Du kan enten klikke på tilbage-knappen, eller holde hjem-knappen inde og vælge min.medicin.dk appen.
Hvordan udarbejdes medicin.dk - borger?
Medicin.dk - borger er en "oversættelse" til almindelig dansk af informationen på medicin.dk - professionel. Medicin.dk - professionel er på fagsprog og til sundhedsprofessionelle. Medicin.dk - professionel udarbejdes, efter videnskabelige principper, af ca 250 lægefaglige forfattere og referenter. Læs mere om redaktion, redaktionelle retningslinjer m.m. på Medicin.dk Professionel.
Hvor ofte opdateres medicin.dk - borger?
Information om priser og pakninger opdateres hver 14. dag i takt med Lægemiddelstyrelsens Medicinpriser. Øvrige tekster revideres årligt.
Hvem står bag medicin.dk?
Medicin.dks apps udgives af Medicin.dk. Medicin.dk ejes af Dansk Lægemiddel Information A/S.
Om medicin.dk - professionel
39 27 44 88
Om medicin.dk – professionel
Medicin.dk – professionel er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø